stanford-oval/wikipedia huggingface dataset:
Selena + Chef

| Selena + Chef |
| --- | --- |
Tyyli:  kokkausohjelma
Kestoaika:  22–23 minuuttia
Kehittäjä(t):  Selena Gomez
Pääosissa:  Selena Gomez
Alkuperämaa:  Yhdysvallat
Alkuperäiskieli:  englanti
Verkko:  HBO Max
Esitetty:  13. elokuuta 2020 – jatkuu
Tuotantokausia:  3
Jaksoja:  30
Ikäraja:  
Tuotanto
Tuottaja(t):  Selena Gomez
Vastaava(t) tuottaja(t):   Eli Holzman  Aaron Saidman  Selena Gomez  Leah Hariton  Melissa Stokes 
Tuotantoyhtiö(t):   July Moon Productions  The Intellectual Property Corporation 
Aiheesta muualla
IMDb
Selena + Chef on Selena Gomezin isännöimä yhdysvaltalainen suoratoistotelevision ruoanlaitto-ohjelma, joka sai ensi-iltansa HBO Maxissa 13. elokuuta 2020. Ensimmäinen kausi koostuu 10 jaksosta. Elokuussa 2020 sarja uusittiin toiseksi tuotantokaudeksi, joka sai ensi-iltansa 19. marraskuuta 2020 ja jatkui vuoden 2021 alkuun. Huhtikuussa 2021 sarja uusittiin kolmanneksi kaudeksi, joka julkaistiin 28. lokakuuta 2021. Marraskuussa 2021 sarja uusittiin neljännellä tuotantokaudella.
Juoni

Selena Gomez on pääosassa käsikirjoittamattomassa kokkaussarjassa, joka on kuvattu hänen kotonaan. Jokaisessa jaksossa Selena kokkaa uutta ruokaa ja häntä auttavat vierailevat eri ammattikokit. He kertovat vinkeistä ja temppuista sekä siitä, kuinka toimia keittiön katastrofeissa.  Ohjelma lahjoittaa jokaisesta jaksosta 10 000 dollaria kokin valitsemaan hyväntekeväisyyteen, usein ruokaan liittyvään.
Black Bear

Black Bear eli Musta Karhu oli suomalaisten omistama kultakaivos Yhdysvaltojen Coloradon osavaltiossa, Telluriden kaupungin läheisyydessä. Se oli ainoa suurempi kaivosyritys, jonka suomalaiset Yhdysvalloissa omistivat. Suomalaiset menettivät kaivoksen huijauksessa.
Kaivos sai vuonna 1892 laillistuksen nimellä The Black Bear Mining Company. Osakkeita myytiin etupäässä suomalaisille, ettei kaivos olisi joutunut amerikkalaisten käsiin. Kaivostoiminnan kulut olivat suuret, ja yhtiö velkaantui niin että vuonna 1912 velkataakka oli 100 000 dollaria. Yhtiö sai omaisuuttaan vastaan lainaa newyorkilaiselta rahamieheltä. Vaikeudet kuitenkin jatkuivat, ja 1914 yhtiö järjestettiin uudelleen nimelle The Colorado Mining Company. Siinä vaiheessa suomalaisilla oli vielä yhtiöstä suuri osuus ja sananvaltaa. Pakkohuutokaupassa yhtiötä yritettiin pelastaa, mutta riittävästi rahaa ei löytynyt, ja kaivos päätyi amerikkalaisen yhtiön The Metals Exploration Companyn käsiin.
Fourme de Montbrison

Fourme de Montbrison -lieriö.
Lähikuva juustoviipaleesta.
Fourme de Montbrison [fuʁm də mɔ̃bʁizɔ̃] on ranskalainen lehmänmaidosta valmistettava sinihomejuusto.
Fourme de Montbrisonin suojatun alkuperänimityksen alue käsittää 33 kuntaa Ranskan Monts du Forezin alueella Ranskan keskiylängön itäosassa. valmistus alkoi keskiajalla ja se tunnettiin alun perin nimellä fromage de Roche sen nykyisellä suojatun maantieteellisen merkinnän alueella.
Fourme de Montbrison -lieriö painaa tyypillisesti noin 2,5 kiloa, ja sen valmistukseen kuluu noin 20–25 litraa pastöroitua tai raakamaitoa. Maitoa juoksutettaessa siihen lisätään Penicillium roqueforti -hometta, joka muodostaa vähitellen juustolle tyypilliset siniset raidat. Suolakuivaus suoritetaan juuston muotittamisen yhteydessä. Muotitetut juustot asetetaan puisiin telineisiin, joita käännellään 90° aina 12 tunnin välein. Juuston kuori muuttuu valmistuksen tässä vaiheessa oranssiksi. Perinteisesti juusto valmistettiin karjan kesälaitumilla korkealla vuoristossa, ja se kypsyi koko kesän ajan. Kypsymisen jälkeen juusto tuotiin rinteiltä alas myytäväksi Montbrisonin torilla.
Valmis juusto on koostumukseltaan kuivaa ja kovaa. Väriltään juusto on keltaista, ja sillä on sinihomejuustolle tyypilliset siniset raidat. Sen makua on kuvailtu miedoksi ja hienostuneeksi. Juustosta valmistetaan useita eri ruokalajeja, joista ehkäpä tunnetuin on Montbrison fondue. Montbrison fondue tarjoillaan yleensä ontoksi koverretusta juustosta.
Aiheesta muualla

Kuvia tai muita tiedostoja aiheesta Fourme de Montbrison Wikimedia Commonsissa
Backrooms (nettisarja)

Backrooms (tunnetaan myös nimellä Kane Pixels Backrooms) on amerikkalaisen tubettajan Kane Parsonsin luoma puoliantologinen nettisarja. Se pohjautuu The Backrooms -nimiseen creepypastaan. Sarja alkoi vuonna 2022 lyhytelokuvalla "The Backrooms (Found Footage)", joka on kerännyt yli 61 miljoonaa katselukertaa elokuuhun 2024 mennessä. Parsons on laajentanut sarjaa kahteenkymmeneenyhteen lyhytelokuvaan. Sarjasta on suunnitteilla elokuvasovitus, jonka ohjauksesta Parsons vastaa yhdessä A24-tuotantoyhtiön kanssa. Sarja oli tauolla tammikuusta 2023 alkaen, kunnes uusi jakso julkaistiin syyskuussa 2024.
Sarja keskittyy Async-nimiseen kuvitteelliseen tutkimuslaitokseen, joka löytää ja tutkii Backrooms-nimellä tunnettua "kompleksia", pyrkien dokumentoimaan sen salaisuudet.
Juoni

Suurin osa tarinasta kerrotaan "löydetyn materiaalin" kautta, joka sisältää universumin sisäisiä diaesityksiä ja konferensseja. Vuonna 1991 kuvatussa lyhytelokuvassa kuvaaja vaikuttaa putoavan kiinteän maan läpi ja laskeutuvan valtavaan, pääosin tyhjään, labyrinttiin. Hänen tutkimusretkensä tallentuu filmikameralle, mukaanlukien kohtaamiset, jonkinlaisen hirviön kanssa, joka jahtaa häntä. Kun hirviö saa hänet kiinni, kamera putoaa lattian läpi ja päätyy lähiöalueelle.
Async-niminen organisaatio kehittää portaalia tähän "kompleksiin", joka avataan onnistuneesti 17. lokakuuta 1989, (päivänä jolloin Kaliforniassa tapahtui oikea maanjäristys). Async ryhtyy tekemään tutkimusretkiä kompleksiin, ja kadonneiden henkilöiden määrä kasvaa huomattavasti seuraavien vuosien aikana.
Elokuvasovitus

Useat studiot ottivat yhteyttä Parsonsiin sarjan julkaisun jälkeen elokuvasovitusta varten. Hän oli alun perin esittänyt idean sarjakuvana, eikä elokuvana. Helmikuussa 2023 A24, joka voitti tarjouskilpailun elokuvasta, ilmoitti aloittaneensa Backrooms-elokuvasovituksen Parsonsin ohjauksella. Roberto Patino vastaa käsikirjoituksesta, ja tuottajina toimivat James Wan ja Michael Clear, Shawn Levy, Dan Cohen, Dan Levine ja Peter Chern.
Luettelo Pokémoneista (sukupolvi IX)

Pokémon-tuoteperheen yhdeksäs sukupolvi sisältää 120 kuvitteellista eliölajia ja uusia muotoja aiemmissa sukupolvissa esitellyistä lajeista. Yhdeksännen sukupolven Pokémon-lajit esiteltiin pelisarjan vuonna 2022 ilmestyneissä osissa Pokémon Scarlet ja Pokémon Violet, sekä pelien julkaisun jälkeen ladattavissa laajennuksissa. Uusia Pokémon-lajeja myös pelien julkaisun jälkeen ladattavissa laajennuksissa.
Karasburg

| Karasburg (ǀNomsoros) Kalkfontein |
| --- | --- |
 Katunäkymä Karasburgista
 vaakuna
 Karasburg
 Koordinaatit: 28°01′00″S, 18°44′45″E 
Valtio:   Namibia
Alue:  ǁKaras
Hallinto:  
 – Pormestari:  Ernest Willem Anderson
Väkiluku (2023):  6 621
Aikavyöhyke:  UTC+1
Motto::  Progress through perseverance
Infobox OKVirheellinen NIMI-arvo: 
Karasburg (namaksi ǀNomsoros, afrikaansiksi aiemmin Kalkfontein, kirjaimellisesti ‘karstilähde’) on kaupunki ǁKarasin alueella eteläisessä Namibiassa. Se on myös Karasburgin vaalipiirin keskus. Vuoden 2023 väestönlaskennan mukaan Karasburgissa oli 6 621 asukasta. Kaupungin ympärillä sijaitsevat Namibian tärkeimmät lampaankasvatustilat.
Sijainti

Kaupunki sijaitsee 710 km etelään pääkaupunki Windhoekista, 862 km pohjoiseen Kapkaupungista ja 110 km länteen Ariamsvlein raja-asemasta. Karasburg on ainoa merkittävän kokoinen kaupunki Namibiassa Keetmanshoopista etelään.
Kaupunki sijaitsee kolmen merkittävän tien varrella. Näistä valtatie B3 johtaa Grunausta Karasburgin kautta Etelä-Afrikan rajalle.
Talous

Karasburgin alueen tärkein taloudellinen toiminta on lampaankasvatus, mutta se on myös tärkeä pysähdyspaikka Etelä-Afrikasta Namibiaan suuntautuvalle rekkaliikenteelle. Kaupungin ympärillä on useita suuria lammasfarmeja.
Kaupungilla on oma lentokenttä, jota käyttävät lähinnä pienkoneet, mutta se soveltuu myös suurempien koneiden hätälaskupaikaksi. Karasburgin rautatieasema oli aiemmin eteläisen Namibian vilkkain. Se on viimeinen merkittävä asema ennen Etelä-Afrikan Upingtonia. Vuonna 1959 valmistunut Bondelsin pato sijaitsee 7 km kaupungista länteen.
Vuonna 2010 Karasburg alennettiin kunnasta (municipality) pienempien oikeuksien kaupungiksi. Kaupunkia vaivaa työttömyys, koska siellä ei ole lainkaan teollisuutta. Maanviljelys puolestaan ei ole mahdollista, koska alueella ei sada tarpeeksi.
Ilmasto

Karasburgin säätilat ovat äärimmäisiä suuren osan vuodesta. Kesällä lämpötila nousee huomattavasti yli 40 asteen, ja talvella ei ole harvinaista, että lämpötila on yöllä pakkasella. Sadetta saadaan hyvin vähän, vuotuinen keskiarvo on 128 mm. Sateet alkavat yleensä tammikuun alkupuolella ja loppuvat huhtikuun alkupuolella.
Politiikka

Karasburgia hallinnoi kaupunginvaltuusto, jossa on seitsemän valtuutettua.
Vuoden 2010 vaaleissa Karasburgissa annettiin 808 ääntä. SWAPO sai n. 46% äänistä (3 valtuutettua), Rally for Democracy and Progress n. 33% (3 valtuutettua), Democratic Party of Namibia 14% (1 valtuutettu) ja Democratic Turnhalle Alliance 6% (0 valtuutettua). DPN:n Caroline Arendse valittiin pormestariksi. Democratic Party of Namibia kuitenkin tuomitsi tämän ja piti virkaanastujaisia valheellisina. 8.12. Arendse erotettiin tehtävästään, ja hänen tilalleen tuli Ernest Willem Anderson.
Vuoden 2015 vaalitulokset olivat seuraavat:
| Karasburgin paikallisvaalit 2015> Puolue | Karasburgin paikallisvaalit 2015> Äänimäärä | Karasburgin paikallisvaalit 2015> Ääniosuus | Karasburgin paikallisvaalit 2015> Paikkoja | Karasburgin paikallisvaalit 2015>  |
| --- | --- | --- | --- | --- |
| SWAPO | 586 | 65,6% | 5 |  |
| DTA | 204 | 22,8% | 2 |  |
| Rally for Democracy and Progress | 45 | 5,0% | 0 |  |
| Republican Party of Namibia | 36 | 4,0% | 0 |  |

| Democratic Party of Namibia | 22 | 2,5% | 0 |  |
| Yhteensä | 893 | 100% | 7 |  |
Vuoden 2020 vaalit voitti Landless People's Movement. Alla vaalitulokset:
| Karasburgin paikallisvaalit 2015> Puolue | Karasburgin paikallisvaalit 2015> Äänimäärä | Karasburgin paikallisvaalit 2015> Ääniosuus | Karasburgin paikallisvaalit 2015> Paikkoja | Karasburgin paikallisvaalit 2015>  |
| --- | --- | --- | --- | --- |
| Landless People's Movement | 592 | 50,3% | 4 |  |
| SWAPO | 294 | 25,0% | 2 |  |
| Independent Patriots for Change | 241 | 20,5% | 1 |  |
| Popular Democratic Movement | 50 | 4,2% | 0 |  |
| Yhteensä | 1 177 | 100% | 7 |  |
Villieläimet

Karasburgin ympäristössä on suuri määrä pienempää ja suurempaa riistaa. Näitä eläimiä ovat mm. kudut, hyppyantiloopit (engl. springbok), sukeltaja-antiloopit, kalliohyppijät, puna-antiloopit, šakaalit ja aavikkoilvekset. Kuduja on paljon kukkuloilla, ja ne hyppäävät kaikkien aitojen yli, kun taas hyppyantilooppien liikkeitä aidat haittaavat, sillä ne eivät pääse niiden yli. Aavikkoilveksiä metsästetään paljon, sillä ne tappavat alueen lampaita. Myös keihäsantilooppeja on alueella paljon, samoin seeproja ja punalehmäantilooppeja.
Aiheesta muualla

Kuvia tai muita tiedostoja aiheesta Karasburg Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Karasburg
Käännös suomeksi
Luettelo Neymarin maajoukkuemaaleista

Neymar on Brasilian A-maajoukkueen kaikkien aikojen eniten maaleja tehnyt pelaaja.
Neymar on brasilialainen jalkapalloilija, joka on edustanut Brasilian A-maajoukkuetta elokuusta 2010, jolloin hän teki myös ensimmäisen maalinsa ensimmäisessä ottelussaan Yhdysvaltoja vastaan. Ensimmäisen hattutemppunsa hän teki syyskuussa 2012 Kiinaa vastaan. Hän ohitti Pelén syyskuussa 2023 nousten Brasilian maajoukkueen kaikkien aikojen parhaaksi maalintekijäksi.
Hattutemput

Päivitetty 17. joulukuuta 2024
| Nro>  | Päivämäärä | Pelipaikka | Vastustaja | Maalit | Tulos | Ottelumuoto | Viite |
| --- | --- | --- | --- | --- | --- | --- | --- |
| 1. | 10. syyskuuta 2012 | Estádio do Arruda, Recife, Brasilia |  Kiina | 3 (25’, 54’, 60’) | 8–0 | Ystävyysottelu |  |
| 2. | 5. maaliskuuta 2014 | Soccer City, Johannesburg, Etelä-Afrikka |  Etelä-Afrikka | 3 (41’, 46’, 90+1’) | 5–0 | Ystävyysottelu |  |
| 3. | 14. lokakuuta 2014 | Singaporen kansallisstadion, Kallang, Singapore |  Japani | 4 (18’, 48’, 77’, 81’) | 4–0 | Ystävyysottelu |  |
| 4. | 13. lokakuuta 2020 | Perun kansallisstadion, Lima, Peru |  Peru | 3 (28’ p, 83’ p, 90+4’) | 4–2 | MM-karsinnat 2022 |  |
Tilastot

Päivitetty 17. joulukuuta 2024
Think (About It)

| ”Think (About It)” Lyn Collins |
| --- | --- | --- |

Singlen tiedot
 Albumilta: Think (About It)
 B-puoli: ”Ain’t No Sunshine”
 Julkaistu: kesäkuu 1972
 Formaatti: 7″ single
 Tekijä(t): James Brown
 Tuottaja(t): James Brown
 Tyylilaji: funk
 Kesto: 03.18
 Levy-yhtiö: People Polydor
Listasijoitukset
  Billboard Hot 100: 66.  Hot R&B Songs: 9.
Lyn Collinsin muut singlet
|   | ”Think (About It)” 1972 | ”Me And My Baby Got A Good Thing Going” 1972 |
Think (About It) on Lyn Collinsin äänittämä funkkappale, jonka James Brownin People Records -levy-yhtiö julkaisi singlenä vuonna 1972. Kappaleen sanoitti ja tuotti Brown ja se sisältää hänen yhtyeensä The J.B.’s instrumentaalista musiikkia. Kappale oli Collinsin vuoden 1972 esikoisalbumin nimikkokappale. Se sijoittui Billboardin parhaiten myyneiden soulsinglejen listan sijalle 9. ja Billboard Hot 100 -singlelistan sijalle 66.
Kappaleita, jotka samplaavat kappaletta ”Think (About It)”

Kappaletta  ”Think (About It)” on samplattu yli 3 700 kertaa, joista jotkut ovat:
Salt-n-Pepa – ”Push It” (1987)
Cookie Crew – ”Females” (1987)
Guy – ”Teddy’s Jam” (12″) (1987)
Guy – ”Spend the Night” (1988)
Roxanne Shante – ”Go On Girl” (1988)
Rob Base and DJ E-Z Rock – ”It Takes Two” (1988)
The Real Roxanne – ”Roxanne’s on a Roll” (1988)
Roxanne Shante – ”Bad Sister” (1989)
Roxanne Shante – ”My Groove Gets Better” (1989)
Dream Warriors – ”Face in the Basin”
De La Soul – ”Jenifa Taught Me” (1989)
Hi-Tek 3 mukana Ya Kid K – “Spin That Wheel”
EPMD – ”Gold Digger”
Wreckx-n-Effect – ”Clubhead”
Kid Rock – ”The Upside” (1990)
R.E.M. – ”Radio Song”
Chubb Rock – ”Ya Bad Chubbs”
Basic Black – ”Nothing But a Party”
Dodge City Productions – ”Ain’t Going for That” (1991)
Janet Jackson – ”Alright” (1991)
Carmen Electra – ”Good Judy Girlfriend” (1993)
Yo-Yo & Ice Cube – ”The Bonnie & Clyde Theme” (1993)
Today – ”I Got the Feeling” (1990)
TLC – ”Hat 2 Da Back”
Snoop Dogg – ”Ain’t No Fun”
Squarepusher – ”Come On My Selector” (1997)
Afterlife – ”La Nina” (1999)
Immortal Technique – ”Dance with the Devil”
Dizzee Rascal – ”Pussy’ole (Old Skool)”
Kardinal Official – ”Clear”
EXID – ”Ah Yeah” (Track 1) (2011)
Breach mukana Andreya Triana – “Everything You Never Had (We Had It All)” (2013)
Sigma – ”Nobody to Love” (2014)
2NE1 – ”I Am the Best”
Mr Oizo – ”End of the World” (2016)
Fergie – ”You Already Know” (2017)
Liberato - "Me staje appennenn' amò" (2018)
Sabrina Carpenter mukana Jonas Blue - "Alien" (2018)
Hyolyn - "SEE SEA" (2018)
Hælos - "End of World Party" (2019)
Porter Robinson - "Musician" (2021)
Soul Glo - "Coming Correct Is Cheaper" (2022)
Diplo ja TSHA mukana Kareen Lomax - "Let You Go" (2022)
Beyoncé - "Church Girl" (2022)
Gustaph - "Because of You" (2023)
Le Sserafim - "Eve, Psyche & the Bluebeard's Wife" (2023)
PinkPantheress ja Destroy Lonely - "Turn Your Phone Off" (2023)
NewJeans - "ETA" (2023)
Populaarikulttuurissa

”Think (About It)” esiintyy vuoden 2005 videopelin Grand Theft Auto: San Andreas ääniraidalla, pelin Master Sounds 98.3 -radiokanavalla. Se esiintyy myös kahdella kentällä vuoden 1997 videopelissä Street Fighter III: New Generation.
Rääkkylän seurakunta

| Rääkkylän seurakunta |
| --- | --- |
 Rääkkylän kirkko
Kirkkokunta:  Evankelis-luterilainen
Hiippakunta:  Kuopion hiippakunta
Rovastikunta:  Joensuun rovastikunta
Perustettu:  1857
Erotettiin:  Kiteen seurakunnasta
Lakkautettu:  2016 (seurakuntana)
Liitettiin:  Kiteen seurakuntaan
Kirkkoherra:  Heikki Holkeri (vt.)
Pääkirkko:  Rääkkylän kirkko
Jäseniä:  1857 (31.12.2015)
Aiheesta muualla
Sivusto
Infobox OKVirheellinen NIMI-arvo: 
Rääkkylän seurakunta oli Rääkkylän kunnan alueella toiminut Suomen evankelis-luterilaisen kirkon seurakunta, joka toimi vuosina 1857-2016. Se kuului Kuopion hiippakuntaan. Vuoden 2017 alusta seurakunta lakkautettiin ja siitä tuli kappeliseurakunta. Kappeliseurakunta toimi vuoteen 2024 asti, jolloin sen toiminta integroitiin osaksi muuta Kiteen seurakunnan toimintaa.
Historia

Rääkkylän evankelis-luterilainen seurakunta perustettiin vuonna 1857. Ennen oman seurakunnan perustamista seurakunta toimi Kiteen seurakunnan kappeliseurakuntana.
Rääkkylän seurakunta kärsi viime vuosinaan talousvaikeuksista, ja muun muassa jumalanpalvelukset on jouduttu siirtämään talveksi seurakuntasaliin. Henkilöstölle järjestettiin yt-neuvottelut, ja itsenäisen seurakunnan loppuvaiheessa kaikki seurakunnan työntekijät työskentelivät osa-aikaisesti. Rääkkylän seurakunta liitettiin Kiteen seurakuntaan vuoden 2017 alusta. Rääkkylän kunnan piti myös samaan aikaan liittyä Kiteeseen, mutta tämä ei lopulta toteutunut.
Itsenäisen seurakunnan viimeisenä kirkkoherrana toimi virkaatekevänä vuoden 2016 elokuusta joulukuuhun Heikki Holkeri, jota ennen viimeinen vakinainen kirkkoherra Markus Kontiainen oli siirtynyt Nurmeksen kirkkoherraksi. Kappeliseurakunnan kappalaisena ovat toimineet Ville Hiltunen, Juha Aronen ja Heli Kinisjärvi.
Toimitilat

Seurakunnan ja myöhemmin kappeliseurakunnan kirkkona toimi vuonna 1851 valmistunut Rääkkylän kirkko. Muut tilat kappeliseurakunnalla olivat kirkon lähistöllä sijaitseva seurakuntatalo ja kolme hautausmaata, joissa kahdessa oli siunauskappeli. Lisäksi seurakunnalla oli kunnalta vuokrattu Tarinatupa, joka oli tarkoitettu seurakuntalaisten kohtaamispaikaksi. Kappeliseurakunnan toiminta oli monipuolista, ja siellä toimi muun muassa oma kirkkokuoro. Seurakuntatalo purettiin vuonna 2023 heikkokuntoisena ja sen toiminta oli siirtynyt jo vuosia aiemmin muualle.
Papisto > Kirkkoherrat

1982–2014: Pertti Venäläinen
2014—2016: Markus Kontiainen
Aiheesta muualla

Rääkkylän kappeliseurakunnan kotisivut
Ehtoollisenviettoa Rääkkylän kirkossa vuonna 2018.
Suomalais-ugrilaiset kansat

Suomalais-ugrilaisten kansojen lippu.
Suomalais-ugrilaiset kansat ovat kansoja, jotka puhuvat suomalais-ugrilaisia kieliä. Suomalais-ugrilaisia kieliä puhuvia kansojen yhteenlaskettu väkiluku on noin 23–24 miljoonaa. Suurin osa suomalais-ugrilaisista kansoista elää Pohjois-Euraasiassa, valtaosin Uralin länsipuolella. Joitakin kansoja asuu myös vuoriston itäpuolella. Selvästi muista erillään asuvat unkarilaiset Karpaattien altaassa.
Suomalais-ugrilaisten kansojen asuinalueet.
Perinteisesti uralilaiset kielet on jaettu suomalais-ugrilaisiin kieliin ja samojedikieliin. Nykyisin tämä jaottelu on kyseenalaistettu ja käsitteitä suomalais-ugrilaisuus ja uralilaisuus pidetään synonyymeina. Uralilaisten kielten puhujiin viitataan puhumalla uralilaisista kansoista. Niihin ja suomalais-ugrilaisiin kansoihin voidaan viitata myös käsitteellä suomensukuinen kansa. Kansainvälistä suomalaisten sukukansapäivää vietetään virallisesti lokakuun kolmantena lauantaina.
Kulttuuri

Virolainen biologi-kirjailija Valdur Mikita on kirjoissaan Kantarellin kuuntelun taito ja Lingvistinen metsä käsitellyt suomalais-ugrilaista ajattelua ja mielentilaa. Mikita näkee, että suomalais-ugrilainen löytää suurille kysymyksille aina heijastuman ympäristöstään. On se sitten metsä tai meri tai vanhan talon piha. Myös saunomiskulttuuri on vanhastaan yhdistänyt suomalais-ugrilaisia kansoja.
Kansat > Hävinneet kansat

Useat suomalais-ugrilaiset kansat ovat historian kuluessa jo hävinneet. Monista on säilynyt tietoa vain venäläisten kronikoiden maininnoissa. Viime aikoina myös paikannimitutkimusta on hyödynnetty yrityksissä selvittää näiden kansojen luonnetta ja vaiheita.
Itämerensuomalaisia kieliä puhuneita kansoja olivat Taipaleentakaiset tšuudit sekä toimalaiset Arkangelin alueella. Olhavan tšuudit Olhavanjoen seudulla sen sijaan olisivat uusimpien paikannimitutkimusten perusteella puhuneet muihin kuin itämerensuomalaisiin kieliin kuuluneita suomalais-ugrilaisia kieliä. Molemmat kansat hävisivät viimeistään 1600-luvun aikana tai mahdollisesti jo keskiajalla.
Volgan alueella eläneet merjalaiset, meštšeralaiset ja muromalaiset olivat ilmeisesti läheistä sukua mareille ja mordvalaisille. Nämä kansat sulautuivat venäläisiin keskiajalla.
Samojedeihin kuuluneet juratsit, matorit ja kamassit hävisivät 1800- ja 1900-lukujen aikana.
Muita kansoja ovat olleet Nestorin kronikan, eräiden muiden kronikoiden ja pyhimyselämäkertojen mukaan Novgorodin ja Pihkovan alueen tšuudit, Pinegan yläjuoksun Suran pakanat, Valkeajärven asukkaat, Pinegan varren asukkaat, Vagan varren asukkaat ja Vienansuun asukkaat. Ne ovat kaikki sulautuneet venäläisiin 1400–1500-luvuilla tai ovat joidenkin nykyisten suomalais-ugrilaisten kansojen esi-isiä. Joka tapauksessa nämä kansat ovat ilmeisesti olleet suomalais-ugrilaisia ja heitä on ollut muitakin.
Läntiset suomalais-ugrilaiset > Itämerensuomalaiset

Suomalaisten tärkein asuma-alue on Suomi. Suomalaisten alaryhmiä Suomen ulkopuolella ovat länsipohjalaiset ja metsäsuomalaiset Ruotsissa, kveenit Norjassa ja inkeriläiset Venäjällä.
Karjalaiset tai Suomen karjalankieliset asuttavat myös Suomea, jossa heitä on viimeisten tutkimusten mukaan jopa 30 000. Karjalankielisiä asuu myös hieman Ruotsissa.
Virolaisten perinteinen asuma-alue on Viro. Neuvostoliiton miehityksen aikana vuosina 1940–1991 venäläisten maahanmuutto näytti johtavan virolaisten joutumiseen vähemmistöksi omassa maassaan. Viron uudelleenitsenäistyminen pysäytti tämän kehityksen. Viron ja Venäjän rajaseudulla asuvat setukaiset ovat virolaisten ortodoksinen alaryhmä. Virolaisten nyt jo hävinneitä alaryhmiä olivat Latviassa asuneet leivut ja lutsit sekä Pihkovan alueella asuneet Kraasnan virolaiset.
Liiviläiset asuvat Latviassa. Kansan viimeinen perinteinen asuma-alue on ollut Kuurinmaan pohjoiskärki. Liiviläisten väkiluku on laskenut vuosisatojen ajan ja nyt kansa on lähellä häviämistä.
Läntiset suomalais-ugrilaiset > Saamelaiset

Saamelaisten perinteistä asuinaluetta on pohjoinen Fennoskandia. Saamelaisten alaryhmiä ovat pohjoissaamelaiset (42 500), luulajansaamelaiset (7 000–8 000), piitimensaamelaiset (2 000), eteläsaamelaiset (1 200), uumajansaamelaiset (1 000), kolttasaamelaiset (1 000), kiltinänsaamelaiset (1 000), inarinsaamelaiset (900), turjansaamelaiset (400) ja akkalansaamelaiset (100) Keminsaamelaisten alaryhmä sulautui suomalaisiin 1800-luvun alussa. Kiltinänsaamelaiset, akkalansaamelaiset ja turjansaamelaiset asuvat Venäjällä. Näistä ryhmistä käytetään yhteisnimeä Kuolan saamelaiset. Myös pieni osa kolttasaamelaisista asuu Venäjällä.
Läntiset suomalais-ugrilaiset > Unkarilaiset

Unkarilaiset asuvat Karpaattien altaassa erillään muista suomalais-ugrilaisista kansoista. Unkarilaisia on Unkarin lisäksi runsaasti myös naapurimaissa, erityisesti Romaniassa jossa elää unkarilaisten alaryhmä székelyt.